1994R1756 — SK — 15.07.2015 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:









▼B

NARIADENIE KOMISIE (ES) č. 1756/94

z 18. júla 1994,

ktorým sa otvárajú množstvové kvóty pre dovoz textilných výrobkov kategórií 122, 123, 124, 125 B, 140 a 146 C z Čínskej ľudovej republiky a ktorým sa menia a dopĺňajú prílohy IV a V k nariadeniu Rady (ES) č. 517/94 o spoločných pravidlách dovozu textilných výrobkov pochádzajúcich z určitých tretích krajín







KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 517/94 zo 7. marca 1994 o spoločných pravidlách dovozu textilných výrobkov pochádzajúcich z určitých tretích krajín, na ktoré sa nevzťahujú dohody, protokoly alebo iné dvojstranné dojednania, ani iné bližšie určené pravidlá spoločenstva pre dovoz ( 1 ), a najmä na jeho článok 3 ods. 3 a 5 v súvislosti s jeho článkom 25 ods. 4, keďže článok 3 ods. 3 nariadenia Rady (ES) č. 517/94 stanovuje, že textilné výrobky uvedené v prílohe V, ktoré sú pôvodom z krajín v nej uvedených sa môžu dovážať iba vtedy, ak bol v súlade so zodpovedajúcim postupom podľa článku 25 stanovený ročný množstvový limit; keďže Komisii bola predložená žiadosť šiestich členských štátov o zavedení dovozných kvót pre výrobky kategórií 122, 123, 124, 125 B, 140 a 146 C z Čínskej ľudovej republiky, aby sa uspokojil určitý dopyt na trhu; keďže výbor ustanovený článkom 25, s prihliadnutím na situáciu priemyslu spoločenstva, uznal po prerokovaní za vhodné rozhodnúť o ročnom množstvovom limite 130, 5, 600, 8, 100 a 270 ton pre príslušné kategórie, ktorému má podliehať dovoz výrobkov kategórií 122, 123, 124, 125 B, 140 a 146 C, ktoré sú pôvodom z Čínskej ľudovej republiky do spoločenstva odo dňa nadobudnutia účinnosti tohto nariadenia; keďže je preto nevyhnutné zmeniť a doplniť prílohy IV a V k nariadeniu Rady (ES) č. 517/94 a v záujme právnej istoty stanoviť, že táto kvóta sa má uplatňovať v súlade s postupom stanoveným v článku 17 uvedeného nariadenia Rady; keďže tieto opatrenia sú v súlade so stanoviskom výboru zriadeného nariadením Rady (ES) č. 517/94, PRIJALA TOTO NARIADENIE:







Článok 1

Dovoz textilných výrobkov kategórií 122, 123, 124, 125 B, 140 a 146 C z Čínskej ľudovej republiky do spoločenstva podlieha ročnému množstvovému limitu 130, 5, 600, 8, 100 and 270 ton pre príslušné kategórie, ktorý sa musí uplatňovať v súlade s postupom stanoveným v článku 17 nariadenia Rady (ES) č. 517/94.

▼M1 —————

▼B

Článok 3

Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.

Toto nariadenie je záväzné vo svojej celistvosti a priamo uplatniteľné vo všetkých členských štátoch.









PRÍLOHA









„PRÍLOHA IV

Ročné množstvové limity spoločenstva uvedené podľa článku 3 ods. 1

(Opisy výrobkov kategórií uvedených v tejto prílohe sa musia nachádzať v prílohe I A k tomuto nariadeniu)







ČÍNA Kategória Jednotka Množstvo ex 13 (1) 1 000 kusov 150 ex 18 (1) tona 98 ex 20 (1) tona 10 ex 24 (1) 1 000 kusov 120 ex 39 (1) tona 10 ex 78 (1) tona 3 115 tona 450 117 tona 450 118 tona 950 120 tona 63 122 tona 130 123 tona 5 124 tona 600 125B tona 8 ex 136 (1) (2) tona 285 140 tona 100 146C tona 270 156 tona 760 157 tona 5 400 159 tona 3 020 160 tona 30 161 tona 10 777 (1) Kategórie označené ‚ex‘ sa vzťahujú na výrobky iné než z vlny alebo jemných zvieracích chĺpkov, bavlny alebo syntetických alebo umelých textilných materiálov. (2) Táto kategória sa vzťahuje len na vlnené tkaniny a iné výrobky z hodvábu, iné než nebielené, prané alebo bielené, ktoré patria pod číselné znaky KN 5007 20 19 , 5007 20 31 , 5007 20 39 , 5007 20 41 , 5007 20 59 , 5007 20 61 , 5007 20 69 , 5007 20 71 , 5007 90 30 , 5007 90 50 , 5007 90 90 .









PRÍLOHA V

uvedené v článku 3 ods. 3

(Opisy výrobkov kategórií uvedených v tejto prílohe sa musia nachádzať v prílohe I A k tomuto nariadeniu)

ČÍNA

Kategórie: 121, 125A, 126, 127A, 127B, 133, 137, 141, 145, 146A, 146B and 151B.“